Rødfotskarv

Rødfotskarv (Poikilocarbo gaimardi) er en kystbunden dykkende sjøfugl i skarvefamilien (Phalacrocoracidae) og eneste art i slekten Poikilocarbo. Arten er endemisk til kysten av Sør-Amerika.

 Biologi 
Rødfotskarven blir 71–75 cm lang og veier 1,3–1,8 kg. Vingespennet utgjør cirka 91 cm. Kjønnene er like. Fjærdrakten hos voksne fugler er overveiende mørkegrå. Hodet, nakken, ryggen, vingene og halen er mørkegrå med noen markeringer av sølvgrå. Den ventrale overflaten er noe blekere. På hver side av halsen har voksne fugler en langstrakt hvit flekk, og bak øyet har de spredte flekker med hvite filoplumer. Halsen er lang. Nebbet er tynt og gult med rød base som går over i et parti med naken rød-oransje hud. Ingen underarter er beskrevet, men fuglene på Atlanterhavskysten er fysisk noe mindre og blekere i fargene enn de på Stillehavskysten.

Rødfotskarven er endemisk til Sør-Amerika og finnes langs Stillehavskysten fra Piura nord i Peru til Punta Elefante og Peninsula de Taitao sør i Chile, noe som for en stor grad er synonymt med Humboldtstrømmen. Langs Atlanterhavskysten er den begrenset til kysten av Santa Cruz i Argentina.

Rødfotskarven lever ikke i kolonier som mange andre skarver gjør. Isteden hekker de parvis eller i små grupper. Reiret plasseres i bratte klipper. Det bygges som regel av guano, fjær og sjøgress eller noe lignende. Den legger 2–4 egg asynkront fra midten av oktober til tredje uken i november.

 Inndeling
Inndelingen av skarvefamilien følger Birds of the World. Norske navn på artene følger Norsk navnekomité for fugl. Navn i parentes er uoffisielle.

 Phalacrocoracidae, skarvefamilien
 Microcarbo, (småskarver)
 Poikilocarbo (monotypisk)
 P. gaimardi, rødfotskarv (monotypisk)
 Urile
 Phalacrocorax (storskarver)
 Gulosus 
 Nannopterum
 Leucocarbo

Galleri

 Referanser 
BirdLife International. 2018. Poikilocarbo gaimardi. The IUCN Red List of Threatened Species 2018: e.T22696898A133572856. https://dx.doi.org/10.2305/IUCN.UK.2018-2.RLTS.T22696898A133572856.en. Accessed on 10 March 2022.

Frere, E. and A. Millones (2021). Red-legged Cormorant (Poikilocarbo gaimardi), version 1.1. In Birds of the World (T. S. Schulenberg, Editor). Cornell Lab of Ornithology, Ithaca, NY, USA. https://doi.org/10.2173/bow.relcor1.01.1

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Winkler, D. W., S. M. Billerman, and I.J. Lovette (2020). Cormorants and Shags (Phalacrocoracidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.phalac1.01

Eksterne lenker

Kategori:Skarver
Kategori:Dyr formelt beskrevet av René Primevère Lesson
Kategori:Dyr formelt beskrevet av Prosper Garnot
Kategori:Fugler formelt beskrevet i 1828